Asia's Got Talent

Ang Asia's Got Talent (AGT) ay ang panrehiyong bersiyon ng prangkisa ng Got Talent na pinalalabas sa AXN Asia. Ito ay isang palabas na nagtatampok ng talento ng mga mang-aawit, mananayaw, salamangkero, komedyante, at iba pang nagtatanghal, para sa lahat ng edad na nagtutunggali para sa premyong US$100,000 at ang pagkakataong makapagtanghal sa Marina Bay Sands. Nagsimula itong ipalabas noong 12 Marso 2015 sa 20 bansa sa Asya.

Sina Marc Nelson at Rovilson Fernandez na mula sa Pilipinas ang mga host ng palatuntunan; habang sina Anggun, David Foster, Melanie C, at Vanness Wu ang nagsisilbing mga hurado. Si Melanie C ang ikatlong kasapi ng Spice Girls na naging hurado sa Got Talent (matapos sina Mel B at Geri Halliwell), habang pangalawang ulit na ni Anggun na maging hurado sa prangkisa ng Got Talent makaraang manilbihang hurado sa ikalawang season ng Indonesia's Got Talent. Co-host rin ng palabas ang Singaporeang YouTuber at DJ ng Power98FM na si Dee Kosh upang magpasilip ng mga pasulyap, tampok, recap, at mga nagaganap na eksena sa likuran.
 Mga sanggunian 

Kategorya:Mga serye sa telebisyon